<classify> Kauli hiyo ilitolewa juzi na Waziri wa Ardhi, Nyumba na Maendeleo ya Makazi, William Lukuvi katika hafla ya kumpongeza Samatta iliyoandaliwa na Kampuni ya Propel Global.Alisema tatizo lililopo kwa viongozi wengi huwatumia vijana hao katika mambo yao binafsi na sio kuwasaidia kutimiza ndoto zao.Mimi ninaamini mkiacha ubinafsi mtapata vijana wengi wenye vipaji, watapata maisha bora na kulitangaza soka la Tanzania, alisema na kuongeza kuwa viongozi hao hutafuta maisha mgongoni mwa wachezaji.Katika hatua nyingine, Rais wa TFF, Jamal Malinzi aliomba ushirikiano wa serikali katika kutimiza mikakati yao ya kuendeleza soka, lakini pia katika maandalizi ya kuandaa michuano ya vijana ya Afrika chini ya umri wa miaka 17.Akizungumzia ombi hilo, Waziri wa Habari, Utamaduni, Sanaa na Michezo, Nape Nnauye alisema amelipokea na kuahidi kupitia mikakati ya TFF na kuona ni jinsi gani watashirikiana ili itekelezeke.Pia ombi la TFF kuhusu kuachiwa mashindano ya michezo kwa shule za msingi Umitashumta na sekondari Umisseta katika mchezo wa mpira wa miguu limeahidiwa kufanyiwa kazi mapema ili kusimamia na mipango yao kufikia mahali pazuri.  <topic>: michezo 